PRIENŲ LOPŠELIO-DARŽELIO „PASAKA“

2023 METŲ VEIKLOS ATASKAITA

VADOVO PRANEŠIMAS

Lopšelis-darželis „Pasaka“ veikia nuo 1973 metų. Įstaigoje teikiamas ikimokyklinis ugdymas ir priešmokyklinis ugdymas vaikams, turintiems individualių ugdymosi poreikių. 2023 metais lopšelį-darželį vidutiniškai lankė 140 ugdytinių, iš jų – 33 vaikai, turintys specialiųjų ugdymosi poreikių. Veikė 11 grupių: 3 ankstyvojo vaikų amžiaus ikimokyklinio ugdymo, 7 mišraus vaikų amžiaus ikimokyklinio ugdymo, 1 specialiojo ugdymo grupė, kuri atliko ir budinčios grupės funkciją. 2023 metais sudarytos 44 ikimokyklinio ir 2 priešmokyklinio ugdymo sutartys. Vykdėme įtraukųjį ugdymą siekdami užtikrinti vaikų, turinčių įvairių poreikių, pažangą ir gerinti ugdymo pasiekimus. Teikėme kokybišką švietimo pagalbą kiekvienam ugdytiniui. Kompleksinę specialistų (logopedo, specialiojo pedagogo, socialinio pedagogo, psichologo, judesio korekcijos specialisto) pagalbą gavo visi SUP ugdytiniai.

STRATEGINIŲ VEIKLOS TIKSLŲ ĮGYVENDINIMAS

Strateginio plano 2022–2024 m. prioritetai yra šie: kokybiškos ugdymo paslaugos, individualizavimu pagrįstas į vaiką orientuotas ugdymas, mokymasis bendradarbiaujant, aktyvaus ugdymosi metodų taikymas, skatinanti ugdymo(si) aplinka. Tikslas – kokybiškų ugdymo(si) paslaugų teikimas. Uždaviniai: 1. Tikslingai tobulinti profesines kompetencijas, mokantis drauge ir vieniems iš kitų. 2. Sukurti tinkamą edukacinę ir emocinę aplinką, skatinančią sėkmingą vaiko ugdymą(si). 3. Taikyti tikslingus, kūrybiškus, aktyviuosius ugdymo būdus ir metodus. 4. Užtikrinti higienos normų reikalavimus, siekiant vaikų saugumo. Siekiant strateginiame plane numatyto tikslo ir įgyvendinant minėtus uždavinius, 2023 m. buvo keliami štai tokie tikslai: 1. Vaiko asmeninės pažangos siekimas, planuojant tikslingą ugdymo(si) turinį įvairių ugdymosi poreikių turintiems vaikams. 2. Palankios vaikams fizinės, socialinės-emocinės aplinkos kūrimas. Siekiant įgyvendinti pirmąjį tikslą „Vaiko asmeninės pažangos siekimas, planuojant tikslingą ugdymo(si) turinį įvairių ugdymosi poreikių turintiems vaikams“ buvo keliamos profesinės kompetencijos bei įgyta profesinių žinių apie šiuolaikinio ugdymo tendencijas, plėtotos pedagogų bendravimo ir bendradarbiavimo kompetencijos. Daugiau dėmesio skyrėme įtraukiojo ugdymo mokymams: įsitraukėme į Bendradarbiaujančių darželių tinklo „Ugdymo meistrai“ nuotolinę ilgalaikę mokymų programą „Įtraukusis ugdymas – kas tai? Kaip jį užtikrinti?“ (2023 m. vasario–gruodžio mėn.). Išklausyti „Specialiosios pedagogikos ir psichologijos kursai (5 mokytojai), įsitraukėme į Lietuvos futbolo federacijos projektą „Futboliukas“ (dalyvauja dvi grupės (4 ir 11), koordinatorė A. Pranckevičienė), išklausyti nuotoliniai seminarai (vidutiniškai 10–12 dienų vienam darbuotojui) pagal individualius mokytojų ir jų padėjėjų poreikius. Siekiant nuolatinio tobulėjimo buvo reflektuojama vaikų ugdymo(si) kokybė, numatomi tolimesni ugdymo(si) uždaviniai. Pravesti 6 metodiniai posėdžiai, kurių metu buvo vykdoma metodinės praktinės veiklos sklaida, aktyviai dalijamasi įgyta pedagogine praktine patirtimi įstaigoje: „Autistiškų mokinių ugdymas“ (mokytojos D. Laukaitienė, B. Žaltauskienė, A. Struckienė), „Lietaus vaikų“ socializacija ir ugdymuisi palanki aplinka bendro ugdymo grupėje“ (mokytojos V. Butkuvienė ir J. Miliauskienė), „Vaikų, turinčių elgesio ir emocijų sutrikimų, ugdymas“ (mokytojos D. Selvinavičiūtė ir A. Stankevičienė), pristatytos ir aprobuotos pačių gamintos metodinės priemonės (pristatė 10 mokytojų). Dauguma ikimokyklinio ugdymo mokytojų padėjėjų dalyvavo mokymuose-seminaruose „Darbas su spec. poreikių vaikais“ ir įgytas žinias taiko savo kasdieniame darbe. 40 darbuotojų dalyvavo Prienų krašto muziejaus vykdomose edukacijose suaugusiems „Popierius“ ir „Pasakos moko gyventi“. Įsigyta: - akustinė muzikos sistema meninio ugdymo salėje; - lauko pavėsinė; - 4 planšetės vyresniųjų grupių vaikams; - sporto salė papildyta sportiniu inventoriumi; - atnaujinta įstaigos knygų bibliotekėlė; - sukurti grupių el. paštai, įsigyti mobilūs telefonų numeriai grupėse komunikacijai įstaigoje, su grupių tėveliais; - atnaujinama įstaigos svetainė, sukurtas feisbuko puslapis „Prienų lopšelis-darželis Pasaka“, stiprinama interneto prieiga. Dalijomės praktine-metodine patirtimi: Rajone: - rajono ikimokyklinio ugdymo pedagogų metodinėse dienose pristatyti 3 metodiniai pranešimai (mokytojos D. Selvinavičiūtė, V. Dobilienė, J. Balnienė); - rajono mokytojų metodinių darbų parodoje „Įtraukiojo ugymo praktika: patirtys, sėkmės ir iššūkiai“ pristatytos 3 metodinės priemonės (mokytojos R. Jankauskienė, B. Žaltauskienė, A. Stankevičienė). Dalyvavome: - tarptautiniuose eTwinning projektuose: „Emocijų paletė“, „Kaip užauginti draugystę“ (Lietuva, Turkija), „Lietuvių liaudies žaidimų įvairovė“ (Lietuva) (meninio ugdymo pedagogė V. Dobilienė), švietimo įstaigų emocinės raiškos ir jausmų projekte „Jie maži kaip grūdelis, bet jiems reikia mūsų priežiūros ir širdelės“ (mokytoja D. Selvinavičiūtė); - respublikiniuose kūrybiniuose-meniniuose konkursuose-projektuose: folkloro festivalyje „Nupiešiu dainą Lietuvai“, „Muzika ir spalvos“, „Padovanok gėlytę savo mamai“, „Kalėdų miestas“, STEAM visus metus“, „Aš – Žemės vaikas“, „Mūsų paukšteliai gražiausi“, „Pavasario margutis atriedėjo“, „Aš – mažas sodininkas“, „Mano svajonių namas“, „Rudens spalvų mandala“, „Žibantis Kalėdų miestas“, STEM projekte „Besmegenių šalyje“, „STEAM šviesos stalo laboratorija“, „Mano geriausias draugas Kimochis“, „Tramtatulis“ ir kt.; - tradiciniuose rajoniniuose renginiuose; piešinių konkursuose, skirtuose Mamos ir Tėvo dienai, ekologiniame konkurse „Žalioji palangė“, „Žemė – mano namai“, dainų festivalyje „Su vėjeliu“, koncerte Tėvo dienai Prienų globos namuose. Pravesti integruoti teminiai renginiai, grupių edukaciniai projektai pagal grupių metinius veiklos planus. Siekiant tenkinti ugdytinių saviraiškos poreikius, plečiant bendradarbiavimo su šeima galimybes, kūrybinės darbo grupės inicijavo: - šventinius renginius: Rugsėjo 1-osios, Rudenėlio šventė, „Mano gimtinė – Lietuva“, „Širdele mano“, „Vasarėlę pasitinkant“, Advento vakarus ir susitikimus su Kalėdų seneliu netradicinėse aplinkose, kūrybines dirbtuvėles; - dailės darbų parodas: „Rudens spalvų koliažas“, „Žiemos paveikslas“, „Paukštelių laiškas vaikučiams“, „Darbeliai iš antrinių medžiagų“. Siekiant įgyvendinti antrąjį tikslą: „Kurti palankią vaikams fizinę, socialinę-emocinę aplinką“ buvo parengtas ir integruotas į ugdymą Sveikos ir saugios gyvensenos planas, dalyvaujama respublikinio „Sveikatiados“ projekto, asociacijos „Sveikatos želmenėliai“ veiklose, skatinami sveikos mitybos įpročiai dalyvaujant Europos vaisių ir pieno produktų vartojimo programose: „Pienas vaikams“, „Vaisių vartojimo skatinimas mokyklose“. Inicijuotos bendros sveikatinimo veiklos vaikams ir darbuotojams kartu su rajono Visuomenės sveikatos biuru. Parengti 3 stendiniai pranešimai sveikatos saugojimo ir stiprinimo tema. Organizuojamos rytinės mankštos su muzika lauke esant palankioms oro sąlygoms. Suorganizuota Gerumo akcija bendruomenei „Ištiesk pagalbos ranką beglobiams gyvūnėliams“. Įgyvendintos socialinio-emocinio ugdymo programos: - „Dramblys“ (psichologė I. Bultienė, ikimokyklinio ugdymo mokytoja R. Jankauskienė); - į ugdymą integruota socialinio-emocinio ugdymo programa „Kimochi“ (Ežiukų grupėje – mokytojos D. Selvinavičiūtė, A. Aleksandravičienė). Šios grupės ugdytiniai dalyvavo tarptautiniame švietimo bendruomenių emocinės raiškos „Jie mieli ir skirtingi, bet ne visuomet laimingi“ projekte. Taikoma S.M.A.R.T. metodinė priemonė rizikos vaiko gerovei atpažinimui (socialinė pedagogė) ir SEU kompetencijų ugdymas taikant Gyvenimo įgūdžių programą. Spec. ugdymo grupėje buvo taikoma augmentinės ir alternatyvios komunikacijos PESC metodika. Dalyvavome 3 „Erasmus+“ projekto mobilumuose – mokymuose (direktorė, direktorės pavaduotoja ugdymui, ikimokyklinio ugdymo mokytoja). Parengta „Erasmus+“ mobilumo akreditacijos paraiška (SCH-KA1-120), kuria bus siekiama gerinti mokytojų kompetencijas taikyti įtraukiojo ugdymo principus ir naudoti efektyvius ugdymo būdus. Kuriamos naujos funkcionalios lauko ir vidaus edukacinės aplinkos, plečiamos ugdymo(si) galimybės. Įsigyta reikiamų baldų ir ugdymosi priemonių grupėse bei žaidimų kambaryje. Kurti funkcionalias vidaus ir lauko aplinkas lieka tęstinis bendruomenės prioritetas. Įgyvendintas Vaiko gerovės komisijos (VGK) veiklos planas. Pravesti 6 VGK posėdžiai. Aptarta vaikų adaptacija grupėse. Nuolat buvo teikiamos konsultacijos tėvams, aptariamos tolimesnio ugdymosi gairės ir perspektyvos. Šiuo metu atliekamas visuminis veiklos kokybės įsivertinimas, siekiant skatinti įstaigos bendruomenės refleksiją ir atsakomybę už veiklos kokybę. Atsižvelgiant į visuminio įsivertinimo išvadas bus keliami lopšelio-darželio veiklos tobulinimo prioritetai, priimami tolimesni susitarimai dėl tobulintinų veiklos krypčių įgyvendinant įstaigos strateginį planą, rengiant metinį veiklos planą bei atliekant tolimesnį veiklos įsivertinimą. Įgyvendinus socialinio-emocinio ugdymo programas, taikant įvairias metodines priemones, kuriant palankias fizines, socialines-emocines aplinkas, stebimi gerėjantys vaikų pasiekimai kasdieninio gyvenimo įgūdžių, emocijų suvokimo ir raiškos srityse, tėvų pastebėjimai ir įvertinimas. Įgyvendintos spontaniškai kilusios idėjos, kurios atliepia mūsų visų poreikius čia ir dabar. Todėl ugdymo turinio modeliavimas, orientuojantis į šiuolaikišką visuminį patirtinį ugdymąsi, pasirengimas įtraukiajam ugdymui siekiant geresnių vaikų pasiekimų, išlieka prioritetine sritimi ir kitais mokslo metais.

_______________________